पाएं अपने शहर की ताज़ा ख़बरें और फ्री ई-पेपरडाउनलोड करें
हांसी. दिन-दहाड़े डकैती की एक बड़ी वारदात में पॉश कॉलोनी मॉडल टाउन की एक कोठी में सात हथियारबंद बदमाशों ने लूटपाट की। पिस्तौल के बल पर बदमाशों ने घर में मौजूद महिलाओं से मारपीट की और घर में मौजूद नकदी और जेवर लेकर पैदल ही फरार हो गए। घटना के काफी देर बाद पहुंची पुलिस ने एक घंटे तक तो चोरों का पीछा करना भी मुनासिब नहीं समझा। घटना के बाद पुलिस के खिलाफ लोगों में आक्रोश बढ़ता जा रहा है।
मंगलवार की दोपहर करीब एक बजे माडल टाउन स्थित नवीन जैन की कोठी नंबर 77 में सात बदमाश दाखिल हुए। ये तमाम बदमाश हाथों में पिस्तौल लिए हुए थे। इस दौरान घर में बच्चों को पढ़ा रही नवीन जैन की पुत्री वर्णिका के साथ बदमाशों ने मारपीट की। घर में ही मौजूद नवीन की पत्नी विजया तथा ऊपरी मंजिल पर किराए पर रह रही एक वृद्धा कृष्णा को भी बदमाशों ने नहीं बख्शा। पिस्तौल दिखाकर पर इन तीनों महिलाओं के कान तथा नाक से सोने के आभूषण उतरवा लिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn